Hvad ville I stille op med denne have og et lille budget? Eneste krav er at der skal være plads til havemøbler.....
Kirsten Dyhr-jensen
1. sørge for noget grønt op ad muren. Mange steder kan man finde efeu i skovkanter, som man kan tage stiklinge af. De vil hurtigt give en grøn væg.
2. Sørge for inddeling af den lille have i små rum, f.eks. ved at lave en lille hæk eller sætte bærbuske mv. langs terrassens kant. Herved synes haven større når du ikke kan se det hele på én gang.
3. Tage nogle fliser op i små felter og bygge højbede eller bare så enårige urter/blomster i hullerne. Gerne blomster med masser af farver. Og evt. et par buksbom til at give lidt struktur og grønt om vinteren
4. Sætte et fladt vandfast balje, fad el. lign med vand på terrassen. Så får du hentet spejlbilleder af himlen ned i haven og gir desuden fuglene et sted at drikke og bade.
Hvis I har børn er en sandkasse, gyngestativ eller legehus altid med til at gøre haven sjov at se på :)
Søger ideer til personlige og kreative rammer
Hej Sophie Jeg ville - ud fra de ønsker og tanker, du fremlægger - vælge at gå i en genbrugsbutik for at købe forskellige - gerne gamle - rammer - bland form og størrelse. Men hold dig inden for en vis størrelse. Så bevarer du balancen og roen. Mal dem i nogle dejlige farver, der spiller sammen. Og sæt så dine billeder eller motiver i. Du kan sagtens købe nye rammer i træ, men de får ikke så megen kant, som du netop opnår ved at købe gamle rammer, fordi de er uens i udtryk, tykkelse og form. God fornøjelse. Niels
Med hensyn til bedet oppe ved muren ville jeg forhøje det med fliser eller store sten. Og plante bregner. De bliver flotte grønne og pynter. Evt også en klatrerose. Personligt ville jeg undgå efeu, da det er jo skidt noget for en muret væg. Det holder på fugtigheden, skader direkte muren og kan bane sig vej gennem i forvejen skrøbelige fuger mellem murstenene.
Da bregner syner hen om vinteren, skulle du måske kombinere med noget, der pryder bedet om vinter - så noget, der er grønt hele året, ville være godt for øjet at se på.
I dit sted ville jeg male muren hvid. Det ville skabe mere rum og bryde med de grå fliser. Skabe en god kontrast.
Du kan enten få renset de eksisterende fliser med højtryg eller måske overveje at få lagt nye, hvorved du samtidigt kan få planeret niveauet. Nu er det svært at se resten - du skriver, der skal være plads til havemøbler. Så måske skal arealet med fliser være større - alt efter jeres behov for siddepladser og andre aktiviteter (grill f.eks.)
Har du ikke mod på at så en ny græsplæne, vil jeg foreslå at få den eksisterende revet godt igennem, så den bliver renset fuldstændigt. Den ser ud til at mangle gødning og mineraler. Afstem det med en regnbyge, så det ikke svider græsset af. Rådfør dig evt. i et havecenter, og tag et billede af plænen med - så får du det rigtige, så du kan få sat skub i den her til foråret.
Venlig hilsen - Niels
Du kan også overveje om græsplænen skulle skiftes ud med noget, der giver noget højde, perspektiv og dermed mere spænding til haven? Et mindre træ tæt på fliserne - æbletræ f.ex. - kunne både give lidt skygge, og struktur til området.
I år kunne du så nøjes med at grave græsplænen op og erstatte den med en sommerblomstblanding, som vil give dig noget vidunderligt at kigge på og plukke ind af. Brug så året til at finde en mere permanent løsning. Måske skulle du adskille noget af terrassen fra resten af haven med nogle halvhøje buske, så terrassen bliver hyggeligere og mere intim at opholde sig på. Du kunne her vælge nogle buskroser, så du igen får noget smukt at kigge på og dufte til og plukke ind af. Rosentemaet kan gentages med en opstammet rose længere ude i haven, for igen at skabe perspektiv. Frugttemaet kan gentages med espalierede frugttræer- og buske op af væggen.
Lad din lille plet blive en frodig oase, hvor du du bliver omgivet af sanseindtryk! Det er ikke noget der sker på et år, det vil tage mange år, men for hvert år vil du have lært noget nyt og have lyst til at bygge videre på den viden.
Rigtig god fornøjelse.. mange år frem!
Jeg ville lave en masse bede emd blomster!
Tak for gode ideer. Kan godt lide tanken om en rosenbusk, men ved ikke om jeg har tålmodigheden til at vente på at den vokser sig op og bliver fyldig. Hvor længe tager den cirka om at vokse sig pæn?
I forhold til vedligeholdelse vil jeg gerne have så lidt som muligt, og der er jeg bange for at blomsterbedet er for meget arbejde. Hvilke blomster eller planter kan I anbefale, som ikke kræver vildt grønne fingre og som mere eller mindre kan passe sig selv?
De letteste buskroser at have med at gøre er en type, der hedder rugosa-roser. Også kaldet hybenroser. Det er samme type, der gror langs strande og andre steder i naturen. Men da de gror temmeligt uhæmmede skal du endelig købe en, der er forædlet, for ellers kan du have roser i hele haven efter et par år!! F.eks. er der en meget sød lys lyserød, der hedder 'Dagmar Hastrup' som du sikkert let kan finde på en planteskole, eller en hvid, der hedder 'Blanc Double de Coubert', som også er forholdsvis almindelig. Det vil tage et par år før end de har fået fylde.
Hvis du køber såkaldte 'Austin-roser' i potter (også kaldt 'engelske roser'), har du allerede en veludviklet plante, som vil blomstre første år du har den, den vil også blive mere og mere fyldig for hvert år.
Du kan også vælge at plante roserne i store potter i god rosenjord, og så huske at give dem gødning hvert år. På den måde kan du flytte rundt på dem og tage dem med dig, hvis du flytter.
Jeg har en meget lille have som også har en væg. For år tilbage satte jeg Rådhusvin, en klatreplante som godt nok smider bladene om vinteren, men har de smukkeste efterårsfarver. Væggen skaber nu den skønneste stemning af gårdhave og måske kan du hente lidt inspiration i disse billeder. Jeg har også arbejdet med at indrette haven i rum og har helt droppet en græsplæne. i stedet har jeg forskellige belægninger som også har taget højde for afledning af vand. God arbejdslyst.
Gårdhave med tryk på have · Mere information
Pergola i gårdhave skaber rum · Mere information
Havekrukker, flotte have møbler og en lugning tror jeg du kan komme langt med :-)
En idé kunne også være at spille videre på den melodi, der i forvejen er lagt an til på stedet:
Værn om de gamle fliser og den rustikke mur og suppler med nogle felter af runde natursten, hosta, kirkegårdsbregne: Polysticum setiferum, trædepudebregne og et felt med småbladet efeu svarende til flisernes formater. Find et par brugte havemøbler og mal dem i en mørk vogngrøn eller sort farve, for at understrege de grafiske kvaliteter. En rødlerspotte med sommerblomster eller hortensiaer kan afslutte projektet og signalere sommerstemning. Mere behøver der såmænd ikke.
Køkkenhave! All the way :D
Jeg ville sætte nogen krukker med forårsblomster sener sommerblomster måske en krukke med nogen krydderurter. Samt havemøbler og måske nogen havefigurer det ville i første omgang give liv til terrassen. Bagefter tag hånd om muren og græsset som de andre har givet god forslage om. Jeg ville også overveje om løsning kunne være at sætte klaterplanter af en art op af muren. Man kunne også overveje at hænge alatkasser med hængeplanter op på muren, det ville helt sikkert også give liv i haven. Gerne nogen planter/blomster der kunne give noget dyrliv, måske et fuglehus ville pynte på græsplænen. Held og lykke med giv liv til have projektet.
Gode idéer Karina - det lyder som noget man kan tage fat på i etapper og selv kan gøre uden alt for mange midler og involverede!
små haver er små uanset om du deler det ind i rum eller ej. Jeg kunne ønske at du havde taget mål af haven.
Start med at gøre rent, få renses fliserne ikke højtryk spulet - de er gamle og kan ikke holde til det, der findes forskellige udvalg i bygge markeder. Græsplænen ser ikke pæn ud, den kan lægges om = graves op og alt den gamle græs fjernes og der lægges nyt jord og sås græs, eller du lægger fliser i hele din have. Muren bliver kønnere hvis den males, hvid skriger og alt skidt syner straks, grå er mere neutral og du kan vælge fra meget lys til mørk grå. Jo mørkere jo mere dominerende, men en mørk mur med hvide blomster er smuk om sommeren.
Bedet ser smalt ud gør det bredere ca 1,5 m hvis det er muligt og byg det højere, enten af beton fliser beregnet til formålet eller ganske gratis at få nogle fra en landmand ( de har så rigelig).
Op af murer sætter du stativ til klatre planter - du kan bygge dem af lister eller købe dem færdige i stål i et byggemarked. Bedet fylder du op med en masse jord fra byggemarked eller planteskolen - ikke fra genbrugs pladsen da det kan være fuld af ukrudts frø.
op af stativerne kan du plante, slyngroser, klematis, kaprifolier, - de kan købes på planteskoler, Bilka, Jem og Fix, selv nogle brugser har dem. i bedet kan du plante i farve tema - feks blå / hvid, gul / hvid, lyserød / mørkerød osv. alt efter hvad du kan lide. Jo flere farver jo mere rodet syner det. Bedet kan også deles i 1-4 firkanter og hver firkant indeholde blomster i den farve skala. planter søger du på internettet - også pasning. Det syner pænest at du sætter de høje bagerst. Du kan også vælge kun at plante en slags i hele bedet evt. en staude som kommer hver år og blomstrer hele sommeren. Personligt ville jeg plante roser i hele bedet - obs. pasning for det er nødvendig hvis de skal stå flotte hele sommeren
Det første jeg tænker - i håbet om at din murstensvæg er sydvendt - er The Victorian Walled Garden. Et fint eksempel på samme i København er den sydvendte murstensvæg langs Sølvgade inde i Kongens Have.
Tjek link for yderligere inspiration
http://leeford.co.uk/wp-content/uploads/2015/06/Rose-Wall-Home.jpg
Eller lav en google på
"South-facing Walled Garden"
https://www.google.dk/search?q=south-facing+walled+garden&client=ms-android-samsung&biw=320&bih=406&prmd=imvn&source=lnms&tbm=isch&sa=X&ved=0ahUKEwj2q7j238fLAhUib5oKHePOAakQ_AUIBigB